குமாரகோவில்போகும் வழியில் இடப்பக்கமாக திரும்பினோம். என் சிறுவயதில் அது ஒற்றையடிப்பாதைதான். இப்போது செம்மண்சாலை. குமாரகோவில்பகுதி பத்தாண்டுகாலம் முன்புவரை மிகவும் கைவிடப்பட்ட நிலமாக இருந்தது. வேளிமலையின் ஒரு வளைவுக்குள் இருக்கும் சமவெளிப்பகுதி அது. குமாரகோவிலை ஒட்டிய சில வீடுகள் மட்டுமே முன்பு இருக்கும். முதலில் சில ஆசிரமங்கள் வந்தன. பின்பு நூர் உல் இஸ்லாம் பொறியியல்கல்லூரி வேளிமலையின் அடிவாரத்தில் வந்தது . கேரளப்பையன்கள் வந்துதங்கி படிக்க ஹாஸ்டல்கள் ஏற்பட்டன.